b'\n_START_ARTICLE_\nBim bam\n_START_SECTION_\nZgodovina revije\n_START_PARAGRAPH_\nPrva \xc5\xa1tevilka je iz\xc5\xa1la oktobra leta 2003 pod uredni\xc5\xa1kim vodstvom Nine Kramberger. Kasneje je urejanje revije prevzela Maja Borin, za njo pa Ksenija Orosel. Od septembra 2006 revijo ureja Helena Imperl._NEWLINE_Od za\xc4\x8detka pa vse do septembra 2008 je bila priloga reviji multimedijska zgo\xc5\xa1\xc4\x8denka, ki je vsebovala avdio del, na katerem so bile pesmi in zgodbe iz revije ter izgovarjava angle\xc5\xa1kih ter nem\xc5\xa1kih besed, ra\xc4\x8dunalni\xc5\xa1ki del pa je vseboval risanke, galerijo slik in zvokov, pesmi, zgodbe, angle\xc5\xa1ki slikovni slovar\xc4\x8dek in nem\xc5\xa1ki slikovni slovar\xc4\x8dek, ra\xc4\x8dunalni\xc5\xa1ke igrice in pobarvanke. S septembrom 2006 so vsebine posodobili in nadgradili ra\xc4\x8dunalni\xc5\xa1ki del z didakti\xc4\x8dnimi interaktivnimi igrami s podro\xc4\x8dja sloven\xc5\xa1\xc4\x8dine, matematike, angle\xc5\xa1\xc4\x8dine in nem\xc5\xa1\xc4\x8dine, obogatili igralni in video del vsebin. Septembra 2008 je zgo\xc5\xa1\xc4\x8denko nadomestil ra\xc4\x8dunalni\xc5\xa1ko-filmski DVD, pri katerem je najpomembnej\xc5\xa1a pridobitev dokumentarni film o mladi\xc4\x8dkih afri\xc5\xa1ke divjine, ki je sinhroniziran v sloven\xc5\xa1\xc4\x8dino.\n_START_SECTION_\nSodelavci revije\n_START_PARAGRAPH_\nAvtorji: Vojan Tihomir Arhar, Marija Dem\xc5\xa1ar, Igor Fabjan, Irena Grum, Mateja Grum, Helena Imperl, Neda Kezele, Darinka Kobal, Anja Kokalj, Tatajana Kokalj, Tina Kra\xc5\xa1ovec, Grega Kr\xc5\xbee, Zvezdana Majhen, Lidija Stopar, Sta\xc5\xa1a Tajana, Tanja Usar, Uro\xc5\xa1 Vo\xc5\xa1njak._NEWLINE_Avtorji pesmi: Zvezdana Majhen, Uro\xc5\xa1 Vo\xc5\xa1njak, Vojan Tihomir Arhar ..._NEWLINE_Avtorji knji\xc5\xbeevnih besedil: Tatjana Kokalj, Igor Fabjan, Grega Kr\xc5\xbee, ve\xc4\x8dina zgodb je vzetih iz knjige \xc5\xbdivalske pravljice z vsega sveta ter Obesi luno na streho moje pala\xc4\x8de in druge \xc5\xbeidovske pravljice (\xc5\xa0tudentska zalo\xc5\xbeba, Ljubljana)_NEWLINE_Ilustratorji: Marta Bartolj, Simon Bogatin, Tina Brinovar, Nina Drol, Barbara Fi\xc5\xa1inger \xc5\xa0korjanc, Davor Grgi\xc4\x8devi\xc4\x87, Polona Kosec, Anka Ko\xc5\xbeelj \xc5\xa0vigelj, Barbara Kralj, Tina Kra\xc5\xa1ovec, Martina Ljubi\xc4\x8d, Eva Mazi, Erna Pucihar, Da\xc5\xa1a Sim\xc4\x8di\xc4\x8d,Irena Skumavec, Ur\xc5\xa1ka Stropnik, Alenka Vuk._NEWLINE_Strokovni sodelavki: doc. dr. Melita Zemljak Jontes in Mateja Grum, univ. prof. razrednega pouka_NEWLINE_Jezikovni pregled: doc. dr. Melita Zemljak Jontes in Sabina Prosen'